16 MORGUNBLAÐIÐ , FIMMTUDAGUR 7. FEBRÚAR 1980 Wajda An deyfingar : Pólland 1978 . Stúlkurnar frá Wilko : Pól - land 1979 . Áður hefur verið minnst nokkuð á Marmaramann - inn eftir Wajda og myndin , sem hann gerir strax á eftir , Án deyfingar , fjallar ekki um ósvipað efni , þó með öðrum hætti sé . Wajda tek - ur hér fyrir þekktan sjón - varpsfréttamann , sem hefur sérhæft sig í málefnum þriðja heimsins og ferðast mikið í þessu skyni . Hann er því sjaldan heima , en þar ef tir SIGURÐ SVERRI PÁI ^ SON gerast ýmsir atburðir bæði meðal hans nánustu og í pólsku þjóðlífi , sem hann getur hvorki skilið né metið rétt . Eiginkona hans hleyp - ur frá honum til annars manns , en sá maður er um leið talsmaður nýrra hug - mynda , t.d. í bókmenntum og verður höfuðandstæðing - ur fréttamannsins og hinna stöðnuðu hugmynda hans . Jafnframt þessu er eins og kippt sé í spotta í öllu kerfinu , hér og hvar , þannig að smám saman er starfs - möguleikum fréttamanns - ins lokað . Wajda dregur í lokin upp óhuggulega mynd af skilnaðardómstóli , þar sem lögfræðingur eiginkon - unnar dregur fram hvert vitnið af öðru , sem vísvit - andi er látið bera ljúgvitni gegn fréttamanninum . ( „ Hvernig ætlar þú að sanna það , sem ekki er satt , " spyr hann lögfræðing - inn fyrr í myndinni , um leið og hann neitar að gefa eftir skilnað . „ Sannanir eru ekk - ert vandamál , " er svarið ) . Stúlkurnar frá Wilko er persónulegri og ristir dýpra í mannlýsingu en fyrri myndir Wajda , er róm - antískari og nær laus við pólitíska ádeilu . Hér segir frá manni á fertugsaldri , sem snýr til baka til æsku - stöðva sinna og hittir þá aftur fimm systur , sem hann hafði kynnst fimmtán árum áður . Það kemur í ljós , að sú sem Viktor hafði verið hrifin af er dáin fyrir alllöngu , hinar eru giftar eða fráskildar mæður nema sú yngsta , Tunia , sem líkist hinni dánu systur og verður líkt og hún , hrifin af Viktor og biður hann um að giftast sér . Viktor gerir sér hins vegar enga grein fyrir því , hvaða áhrif hann hefur á stúlkurnar , sem innst inni eru allar hrifnar af honum . Hann daðrar við þær allar jafnt og yfirgefur þær að lokum án þess að taka ákvörðun — iíkt og hann gerði fyrir 15 árum . í sam - tölum kemur það fram , að enginn geti gert sér grein fyrir bestu augnablikum lífs síns , fyrr en hann iítur yfir farinn veg og getur vegið þau og metið í fjarlægð . Viktor er gefið annað tæki - færi til að bæta fyrir fyrri mistök , en jafnvel honum sést yfir þetta augnablik . Hann viðurkennir fyrir móður sinni , þegar hann fer í lokin , að hann hafi látið tækifærin ganga sér úr greipum áður , " en ekki í þetta sinn " , segir hann . Daniel Olbrychski fer með hlutverk Viktors og Christ - ine Pascal með hlutverk Tunia . Jeanne Dielman Nýjar myndir í dag og á morgun Stúlkurnar frá Wilko Gestur kvikmyndahátíð - arinnar , belgíski leikstjór - inn Chantal Akerman , kem - ur til landsins í dag og annað kvöld kl. 21 verður hún viðstödd sýningu á mynd sinni , Stefnumót Önnu , frá árinu 1978 , en hér segir frá ungri stúlku sem er kvikmyndaleikstjóri og ferðalögum hennar , er hún kynnir myndir sínar . Líta má á þessa mynd sem nokkurs konar sjálfsævi - sögubrot . Önnur mynd eftir Akerman , Jeanne Dielman , verður sýnd á laugardag - inn . í þessari mynd fjallar Akerman um líf húsmóður , ekkju , sem býr með hálf - stálpuðum syni sínum , en efnistökin eru ekkert venjuleg . Akerman hafði áður reynslu af gerð til - raunakvikmynda ( experi - mental cinema ) auk þess sem hún telur sig náskylda Kafka og þetta tvennt hef - ur mikil áhrif á framsetn - ingu þessa efnis , sem í fljótu bragði virðist ósköp hversdagslegt . Tvær nýjar myndir verða sýndar á hátíðinni í dag . J.A. Martin ljósmyndari ( Kanada , 1977 ) er gerð af Jean Beaudin og hefur myndin hlotið nokkur verðlaun . Martin hefur árlega farið í ljósmyndaleið - angra í 15 ár og skilið eiginkon - una og börnin eftir . Hjónaband - ið er staðnað og eiginkonan ákveður að fara með manni sínum í næsta leiðangur . Ýmsir atburðir gerast í ferð þeirra , sem styrkja eða ógna hjónabandinu . Gildi myndarinnar er fólgið í því , að hér eru tekin til meðferð - ar mannleg vandamál , samskipti kynjanna , og þó að myndin gerist um aldamótin höfðar hún ekki síður til okkar í dag . Ég fæddist , en ... ( Japan , 1932 ) er gerð af japanska meist - aranum Yasujiro Ozu og tekur fyrir á gamansaman hátt þjóð - skipulag og hefð , sem börnin sjá með öðrum augum en fullorðnir . Af nýjum myndum á föstudag , fyrir utan Jeanne Dielman , verð - ur sýnd myndin Woyzek . Woyzek ( V-Þýskaland , 1979 ) er nýjasta mynd Werners Her - zog , gerð eftir samnefndu leik - riti Georgs Biichners , sem sýnt var í Þjóðleikhúsinu fyrir nokkr - um árum . Hér segir frá fátækum hermanni , sem þjóðfélagið fer smánarlega með , ástkona hans er honum ótrú og hann drepur hana , eftir að hann þykist hafa heyrt raddir úr jörðinni , sem bjóða honum að gera svo . Klaus Kinski , einn sérstæðasti leikari Þjóðverja , og þó víðar væri leitað , fer hér með hlutverk Woyzek , en Herzog hefur unnið allmikið með Kinski og segist vera einn af fáum , sem geti ráðið við hann . Woyzek eftir Herzog Ég fæddist , en ... eftir Ozu